CELEX: 32019D1999
Language: bg
Date: 2019-11-28 00:00:00
Title: Решение за Изпълнение (ЕС) 2019/1999 на Комисията от 28 ноември 2019 година за изменение на Решение 2005/51/ЕО по отношение на периода, през който в Съюза може да бъде внасяна почва, заразена с пестициди или устойчиви органични замърсители, с цел обеззаразяване (нотифицирано под номер С(2019) 8555)

2.12.2019   
               
               
                  BG
               
               
                  Официален вестник на Европейския съюз
               
               
                  L 310/37
               
            
         РЕШЕНИЕ ЗА ИЗПЪЛНЕНИЕ (ЕС) 2019/1999 НА КОМИСИЯТА
         от 28 ноември 2019 година
         за изменение на Решение 2005/51/ЕО по отношение на периода, през който в Съюза може да бъде внасяна почва, заразена с пестициди или устойчиви органични замърсители, с цел обеззаразяване
         (нотифицирано под номер С(2019) 8555)
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Директива 2000/29/EО на Съвета от 8 май 2000 г. относно защитните мерки срещу въвеждането в Общността на вредители по растенията или растителните продукти и срещу тяхното разпространение в Общността (1), и по-специално член 15, параграф 1, първа алинея, първо тире от нея,
         като има предвид, че:
         
                     (1)
                  
                  
                     Съгласно член 4, параграф 1 от Директива 2000/29/ЕО във връзка с част А, точка 14 от приложение III към същата директива се забранява въвеждането в Съюза на почва с произход от някои трети страни.
                  
               
                     (2)
                  
                  
                     По силата на Решение 2005/51/ЕО на Комисията (2) на държавите членки временно беше разрешено при определени условия да предоставят дерогация от посочените разпоредби по отношение на почва, заразена с пестициди или устойчиви органични замърсители, когато тя се внася с цел обеззаразяване и е предназначена за третиране в специални инсинератори за опасни отпадъци.
                  
               
                     (3)
                  
                  
                     В съответствие с приложението към Решение № 2005/51/ЕО държавите членки, които се възползват от дерогацията, ежегодно нотифицират държавите членки и Комисията за подробностите за всеки внос на почва на тяхна територия, съгласно точка 3 от същото приложение.
                  
               
                     (4)
                  
                  
                     Няколко държави членки поискаха удължаване на срока на разрешението за предоставяне на споменатата дерогация. От нотификациите, предоставяни от държавите членки в съответствие с Решение 2005/51/ЕО, става ясно, че когато държавите членки се възползват от въпросната дерогация, изпълнението на специалните условия, съдържащи се в посоченото решение, е достатъчно да предотврати внасянето на вредни организми в Съюза. Следователно от дейностите, обхванати от посоченото решение, не произтича фитосанитарен риск.
                  
               
                     (5)
                  
                  
                     Поради това е целесъобразно срокът на дерогацията да бъде удължен за допълнителен период от пет години до 31 декември 2024 г.
                  
               
                     (6)
                  
                  
                     Поради това Решение 2005/51/ЕО следва да бъде съответно изменено.
                  
               
                     (7)
                  
                  
                     Мерките, предвидени в настоящото решение, са в съответствие със становището на Постоянния комитет по растенията, животните, храните и фуражите,
                  
               ПРИЕ НАСТОЯЩОТО РЕШЕНИЕ:
         
            Член 1
            Изменение на Решение 2005/51/ЕО
            В член 1, втора алинея от Решение 2005/51/ЕО датата „31 декември 2019 г.“ се заменя с „31 декември 2024 г.“.
         
         
            Член 2
            Адресати
            Адресати на настоящото решение са държавите членки.
         
         
            Съставено в Брюксел на 28 ноември 2019 година.
            
               
                  За Комисията
               
               Vytenis ANDRIUKAITIS
               
                  Член на Комисията
               
            
         
         
            (1)  ОВ L 169, 10.7.2000 г., стр. 1.
         
            (2)  Решение 2005/51/ЕО на Комисията от 21 януари 2005 г. за разрешение на държавите членки временно да предоставят дерогации от някои разпоредби на Директива 2000/29/ЕО на Съвета във връзка с вноса на почва, заразена с пестициди или устойчиви органични замърсители, с цел обеззаразяване (ОВ L 21, 25.1.2005 г., стр. 21).